ร้านนี้เป็นร้านในดวงใจอีกร้านนึงเลยคะแน่นอนเป็นร้านไหนไม่ได้เลยร้านนั้นคือ Omu ข้าวห่อไข่นี่เอง เด็กๆชอบกินไข่ ???? และเมื่อครั้นกลับไปบ้านมาหลังจากดองเค็มอยู่ที่หอมานานได้ฤกษ์มาเดินเซ็นทรัลที่เปิดใหม่แถวบ้านและก็มีร้าน Omu ที่ลด 50% อยู่แล้วคนไม่เยอะ จัดไปสิคะรออะไร

ที่ตั้ง : เซ็นทรัลเวสเกต ชั้น 2 

บรรยากาศ  : เป็นการตกแต่งที่เหมือนกันทุกร้านเลยคะคงคอนเซ็ปแบบดูสบายเป็นร้านครอบครัวสีเฟอร์นิเจอร์ไม้กับเก้าอี้สีฟ้าดูแล้วสบายตา

เมนูที่สั่ง

- ข้าวห่อไข่หน้าไก่ย่างราดซอสแกงเขียวหวาน  (190 >> 95) 
ไก่ย่างมาชิ้นโตๆหนาๆเลยคะ ซอสแกงเขียวหวานที่ราดมาหอมเครื่องแกงเขียวหวานมากคะไม่เผ็ดเท่าไหร่ด้วยซื้อว่าเป็นการฟิวชั่นที่ลงตัวและตัดเลี่ยนไข่ได้ดีด้วยคะ

-ข้าวห่อไก่หน้าซีฟู๊ดราดซอสแกงกะหรี่ (190 >> 95 )
กุ้งตัวโตๆกับปลาหมึกชิ้นใหญ่ๆที่ให้มาแบบจัดเต็ม แต่แกงกะหรี่ไม่ค่อยโดนเท่าไหร่คะ 

-ข้าวห่อไข่หน้าปลาแซลม่อนย่างและผักโขมราดครีมซอส (220 >> 110)
น้องชายไม่ชอบทานข้าวโพดคะเลยสั่งแบบไม่ใส่ข้าวโพด เมนูนี้เป็นเมนูโปรดหนูเลยคะแต่แปลกใจว่าทำไมที่นี่ให้ปลาแซลม่อนชิ้นเล็กจังเล็กกว่าทุกสาขาที่เคยทานมาเลยคะ

-สปาเก็ตตี้คาโบนาร่า (170 >> 85.-)
จานนี้ของหลานสาวคะแต่เราก็ไม่วายหยิบมาชิม ด้านบนมีไข่ลาวาตามสไตน์คาโบนาร่าเริ่มโดยเจาะไข่แดงและคุกๆรวมกัน  อร่อยมากคะทำมาได้ดีจริงๆรู้สึกว่าอร่อยกว่าเมนูข้าวห่อไข่อีกนะคะ เลี่ยนนิดๆตามสไตน์คนชอบทานเลี่ยนๆแถมเครื่องยังจัดเค็มอีก

ครีมโคโรเกะ (80 >> 40)
มาอีกแล้วจานนี้เล็กกว่าทุกสาขาเลยคะแถมไหม้อีกต่างหาก  ???? รสชาติเหมือนเดิมเพิ่มเติมคือไหม้คะ  

สาขานี้ยังลด  50% จนถึงสิ้นเดือนตุลาคมเลยนะคะเนื่องจากทางสาขาเขาเลื่อนการหมดโปรออกไปอีก 1 เดือนรีบมาทานกันก่อนหมดโปรน้าา

ปล.ยังไงนี่ก็คือความคิดเห็นส่วนตัว ผิดพลาดยังไงขออภัย ณ ที่นี้ด้วยนะคะ ????